השב אותו הביתה
אֱלֹהִים, אֵל שְמֵי הַחֹרֶף הַכְּבֵדִים וְלֹא מִגֶּשֶם ; אֶלָּא רַק מִתְּפִלּוֹת לֵב הַמְּמָאֵן לְהִתְיָאֵש, ; אִם אָכֵן אַתָּה שוֹמֵעַ אֶת קוֹלָהּ שֶל אֵם נִרְגֶּשֶת ; תֵּן לָנוּ קְרִיאַת-כִּוּוּן וְתֵן סִימָן שֶאַתָּה יֵ ש. ; כִּי אִם יֵש בְּעוֹלַמְךָ עוֹד שְבִיב שֶל צֶדֶק, לוּא רַק חֹפֶן ; וְהָרֶשַע אֶת הַשְּבִיב הַזֶּה עֲדַיִן לֹא כִּבָּה, ; אָז הַבֵּט נָא מִמְּרוֹמֶיךָ אֶל הַנַּעַר שְדוּד-הַחֹפֶש ; שֶאֻמָּה שְלֵמָה נוֹשֵׂאת אֵלָיו אֶת כָּל תִּקְווֹת לִבָּהּ. ; וְאִם אֵל עוֹשֶׂה-נִסִּים אַתָּה – עֲשֵׂה לָנוּ וִיהִי מָה ; אֵיזֶה נֵס קָטָן, פְּרָטִי, שֶהוּא שִׂמְחָה גְדוֹלָה, כְּלָלִית ; וְהָשֵב לָנוּ הַבַּיְתָה, אֶל חֵיקָם שֶל אַבָּא-אִמָּא ; אֶת הַיֶּלֶד שֶל כֻּלָּנוּ, אֶת בִּנְךָ, גִלְעָד שַלִּיט. ; זֶה מַדִּיר שְנָתוֹ שֶל כָּל אֶזְרָח צְמֵא-דְרוֹר הַמַּחֲזִיק לוֹ ; אֶצְבָּעוֹת צְמוּדוֹת לְזֶה אֲשֶר נִשְלַח לִשְׂדוֹת-הַקְּרָב ; כְּמוֹ רֵעָיו, בְּשֵם כֻּלָּנוּ, וְשֶבְּלִי הֶפְסֵק מַבְזִיק לוֹ ; זִכְרוֹנָהּ שֶל חוֹבָתֵנוּ לִפְדּוֹתוֹ מִידֵי שוֹבָיו. ; וְזֶה לֹא יִתֵּן מָנוֹחַ כְּמוֹ הָאֵש הַמְּרַצֶּדֶת ; בְּעֵינֵי אֶחָיו-לַנֶּשֶק שֶאַף פַּעַם לֹא נִכְחַד ; מִלִּבָּם אוֹתוֹ נִיצוֹץ שֶהִבְהוּבוֹ מַזְכִּיר (בְּצֶדֶק!) ; שֶאֶחָד בִּשְבִיל כֻּלָּם כָּאן וְכֻלָּם בִּשְבִיל אֶחָד. ; וְאִם אֵל עוֹשֶׂה-נִסִּים אַתָּה – עֲשֵׂה לָנוּ וִיהִי מָה ; אֵיזֶה נֵס קָטָן, פְּרָטִי, שֶהוּא שִׂמְחָה גְדוֹלָה, כְּלָלִית ; וְהָשֵב לָנוּ הַבַּיְתָה, אֶל חֵיקָם שֶל אַבָּא-אִמָּא ; אֶת הַיֶּלֶד שֶל כֻּלָּנוּ, אֶת בִּנְךָ, גִלְעָד שַלִּיט. ; לֹא, הָאָרֶץ לֹא תִשְקֹט עַד שֶהַבֵּן הַזֶּה שֶלָּנוּ ; יְשֻחְרַר מִסְּגוֹר כִּלְאוֹ אֶל חֵיק אִמּוֹ וּבֵית אָבִיו. ; אֱלֹהֵי פְּדוּיֵי הַשֶּבִי, אֱלֹהֵי תְּפִלּוֹת כֻּלָּנוּ, ; תֵן לָנוּ כִּכְלוֹת הַחֹרֶף אֶת תְּכֶלְתּוֹ שֶל אוֹר אָבִיב. ; כִּי אֵינֶנּוּ חָפְשִיִּים מִן הַחוֹבָה לָתֵת חֵרוּת לוֹ ; כָּל עוֹד הוּא אֵינוֹ חָפְשִי וְכָל עוֹד הוּא אֵינוֹ נוֹשֵם ; אֶת אֲוִיר בֵּיתוֹ שֶלּוֹ שֶעַל לִבּוֹ תָמִיד חָרוּט לוֹ ; נִיחוֹחוֹ, אָז תֵּן סוֹפְסוֹף שֶחֲלוֹמוֹ זֶה יִתְגַּשֵּם. ; אֱלֹהִים שֶבַּשָּמַיִם אוֹ בְּתוֹךְ לִבֵּנוּ פְּנִימָה, ; הַאֲזֵן נָא לִתְפִלַּת כֻּלָּנוּ, עִם אוֹ בְּלִי טַלִּית ; וְהָשֵב לָנוּ הַבַּיְתָה, אֶל חֵיקָם שֶל אַבָּא-אִמָּא ; אֶת הַיֶּלֶד שֶל כֻּלָּנוּ, אֶת בִּנְךָ, גִלְעָד שַלִּיט.; 